Мэрем Дамиррэ Блий Iэюбрэ я зэпэщIэтыныгъэ
Екатеринбург къалэм и «Екатерин-бург-ЭКСПО» дунейпсо гъэлъэгъуапIэ центрым мы махуэхэм щызэхэтащ Урысейм дзюдомкIэ и зэхьэзэхуэ. Абы щыбэнащ ди къэралым и щIыналъэ 60-м къикIа, зи ныбжьыр илъэс 23-рэ иримыкъуа щIалэ, хъыджэбз цIыкIу 500-м нэблагъэ.
Зи хьэлъагъыр килограмм 60-м нэблагъэхэм я гупым текIуэныгъитху къыщихьри, Блий Iэюб финалым нэсащ. КIэух зэIущIэм ар щебэнащ Адыгейм и лIыкIуэ Мэрем Дамир. Ди къуэш республикэм къикIа спортсменым зэIущIэм и 10-нэ дакъикъэм и кIэухым къызэригъэпэща ебгъэрыкIуэныгъэм дыщэ медалыр къыхуихьащ. Блий Iэюб етIуанэ хъуащ.
ЖЫЛАСЭ Замир.
